Държавен вестник, бр. 10, 2006 г., стр. 21

Б Р О Й  10
Д Ъ Р Ж А В Е Н   В Е С Т Н И К
С Т Р .  21
14. “Вкоренилище” е производствен отдел
на разсадника, в който се произвеждат фидан-
ки чрез вкореняване на резници;
15. “Воднофизични свойства на почвата” са
съвкупност от свойства на почвата, които опре-
делят наличието и усвоимостта на водата по
дълбочина на почвения профил;
16. “Временен горски разсадник” е опреде-
лена със заповед на началника на НУГ площ,
която се намира под склопа на насаждение,
определено за базов източник за производство
на репродуктивни материали от категория
“идентифициран”. Срокът на ползването му е
до отписване на базовия източник от регистъра
на горската семепроизводствена база;
17. “Генно модифицирани растения” са рас-
тения, в които генетичният материал е бил про-
менен по начин, който настъпва естествено при
кръстосване или естествена рекомбинация;
18. “Генна банка” е съхранен генетичен ма-
териал в клонови и генеративни колекции или
чрез семена и полен в хранилища;
19. “Гиберелин” е търговско наименование
на гиберелиновата киселина—физиологически
активно вещество със стимулиращо влияние
върху растежа, цъфтежа и плодоносенето на
растенията. Използва се и за преодоляване на
органичния семенен покой;
20. “Горски разсадник” е площ, която е оп-
ределена за производство на фиданки за зале-
сяване;
21. “Горскоплоден вид” е дърво или храст,
чиито репродуктивни органи се използват за
храна от хората, дивеча и птиците. Такива са
обикновен орех, бадем, леска, череша, круша,
киселица, скоруша, джанка и др.;
22. “Декоративен отдел” е производствен
отдел в разсадника, в който се произвеждат
фиданки за декоративни цели;
23. “Донор” е растение, от което се добиват
части за присаждане или вкореняване;
24. “Дренаж” е хидротехническо съоръже-
ние, изградено за увеличаване водопропускли-
востта на почвата;
25. “Ендосперм” е тъкан в семената на рас-
тенията, където се отлагат хранителни вещест-
ва или белтъчини, необходими за покълването
на зародиша;
26. “Екзогенен покой” е състояние на семе-
ната, определено от външни (за зародиша) фак-
тори и според характера им бива физичен, ме-
ханичен и химичен;
27. “Екотип” е популация, формирана и нас-
ледствено адаптирана към определен комплекс
от екологични условия, дърветата от която имат
специфични фенотипни особености, като резул-
тат на естествения подбор;
28. “Ендогенен покой” е състояние на семе-
ната, което се определя от физиологични меха-
низми на задържане на покълването в самия
зародиш. Той се дели на физиологичен, морфо-
логичен и комбиниран;
29. “Есенно-зимен покой” е фаза в развитие-
то на растението, при която в него не протичат
активни жизнени процеси на растеж и развитие;
30. “Загърляне” е покриване на кореновата
шийка с почва с цел предпазване от измръзване
или прегаряне;
31. “Заета угар” е режим на обработка, при
който за определен период от време върху нея
се отглеждат култури от сидерати или селско-
стопански растения;
32. “Залесяване” е сеене на семена или за-
саждане на фиданки или части от растения;
33. “Защитен пояс” е изкуствено горско на-
саждение, чието основно предназначение е по-
добряване на микроклимата и намаляване на
разрушителната сила на ветровата и водната
ерозия, както и за осъществяване други защит-
ни функции;
34. “Зелено торене (сидерация)” е заораване
на зелени и сочни надземни части на растения в
почвата с цел повишаване нейното плодородие;
35. “Идентификационен код на района на
произход” е комбинация от цифри, обозначава-
ща отделните съставни части на района на про-
изход на базовия източник;
36. “Инсектицид” е химичен или биологичен
препарат (пестицид), предназначен за унищо-
жаване на вредните насекоми;
37. “Инхибитор” е вещество, което ограни-
чава развитието и формообразуващите проце-
си в организмите;
38. “Кастрене” е отсичане на клоните на дър-
ветата до определена височина на стъблото;
39. “Квартал” е обособена част в рамките на
подотдела, в която се отглеждат фиданки от:
един дървесен (храстов) вид; с идентичен тип
производство; с еднаква възраст на фиданките;
40. “Кисела почва” е почва с реакция на поч-
вения разтвор pH, по-малка от 7;
41. “Клон” е група индивиди (копия), първо-
начално произведени от един индивид (майка)
посредством вегетативно размножаване чрез
резници, експланти, зародиши, присадки, от-
водки или чрез разделяне;
42. “Контейнер” е специален съд (плик, сак-
сия и др.), в който се засяват семена или се за-
саждат фиданки с цел производство на фиданки
със закрита коренова система;
43. “Коренов зачатък” са група клетки с ме-
ристемен характер, от които се развиват адвен-
тивните корени при автовегетативното раз-
множаване;
44. “Коренови резници” са части от корени,
от които при благоприятни условия се получа-
ват нови растения;
45. “Коренова издънка” е стъбло, формира-
но вследствие развитието на придатъчна (ад-
вентивна) коренова пъпка;
46. “Коренова шийка” е част от растението
на границата между въздушната и почвената
среда, разграничаваща корена от стъблото;
47. “Култивиране” е обработка на почвата,
която се извършва след оран на дълбочина 6—12
сm, с оглед премахване на тревната и плевелна-
та растителност и запазване на почвената влага;